stanford-oval/wikipedia huggingface dataset:
Mike Peinovich

Mike Peinovich
Mike Peinovich (s. 1977) on yhdysvaltalainen valkoinen nationalisti, joka saavutti keskeisen aseman alt-right-liikkeessä. Hän on käyttänyt myös pseudonyymiä Mike Enoch.
Peinovich varttui sanojensa mukaan liberaalissa protestanttiperheessä ja kiinnostui oikeistopolitiikasta kapinoidakseen. Hän oli vuosien ajan libertaari, jota kiinnostivat paleokonservatismi, anarkokapitalismi ja voluntarismi. Peinovich kuitenkin alkoi arvella, että vapaus ja markkinat eivät johtaisi parhaisiin lopputuloksiin kaikkien kannalta. Hänen mukaansa libertarismista tekee toimimatonta se, että se ei toimi kaikille. Peinovich päätyi niin kutsuttuun roturealismiin ja antisemitismiin. Vuonna 2012 hän perusti The Right Stuff -blogin. Elokuussa 2014 blogin kautta julkaistiin ensimmäinen The Daily Shoah -lähetys. Peinovich tuli tunnetuksi ohjelman juontajana. Hän alkoi kirjoittaa myös muihin julkaisuihin ja kiertää Yhdysvaltoja julkisena puhujana. 8chanin käyttäjät doksasivat Peinovichin tammikuussa 2017. Samalla hänen paljastettiin olleen jo kymmenen vuoden ajan naimisissa juutalaisen naisen kanssa. Peinovich myönsi väitteen paikkansapitävyyden, mutta kertoi jatkavansa toimintaansa ”Euroopan, Amerikan ja valkoisen rodun pelastamiseksi”. Richard B. Spencer tuki Peinovichia ja uskoi hänen pysyvän alt-right-liikkeen voimahahmona. Andrew Anglin piti avioliittoa juutalaisen kanssa ”yksityiselämän omituisuutena” ja painotti Peinovichin työtä valkoisen nationalismin edistämiseksi. Peinovich jatkoi The Daily Shoah -ohjelman juontamista.
Peinovich osallistui väkivaltaiseksi yltyneen Unite the Right Rallyn järjestämiseen. Hän on myöhemmin tukenut Palestiinaa Gazan sodassa. Peinovichin mukaan Israel on kansanmurhaan tähtäävä valtio. Hänen mukaansa yhdysvaltalaiset huijattiin tukemaan Israelia sen avulla, että juutalaiset hänen sanojensa mukaan hallitsevat pankkeja, tiedotusvälineitä ja poliitikkoja. Peinovichin mukaan valkoinen etuoikeus on valkoisia vastaan suunnattu salaliittoteoria, jonka tarkoitus on helpottaa valkoisten kansanmurhan suorittamista. Hän on muun muassa kritisoinut julkisen opetuksen rodullista tasa-arvoa ja pitänyt eroa valkoisten ja mustien yhteiskunnallisessa asemassa luontaisten taipumusten ja kykyjen eroista johtuvana. Peinovich on taustaltaan tietotekniikan insinööri.
Mertajärvi (Pälkäne)

| Mertajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°26′32″N, 24°51′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Vehkajärveen 
Järvinumero:  35.784.1.013
Mittaustietoja
Pinnankorkeus:  110,5 m  
Rantaviiva:  1,846 km  
Pinta-ala:  11,341 ha  
Saaria:  ei saaria 
 fiMertajärvi 
Mertajärvi  on Pirkanmaalla Pälkäneellä  sijaitseva järvi.
Maantietoa

Järven pinta-ala on 11,3 hehtaaria ja se on 650 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 110,5 metriä mpy.
Mia Martini

Mia Martini vuonna 1973.
Mia Martini, oik. Domenica Rita Adriana Bertè (20. syyskuuta 1947 Bagnara Calabra – 12. toukokuuta 1995 Cardano al Campo) oli italialainen laulaja.
Hän julkaisi ensimmäiset levytyksensä nimellä Mimì Bertè. Martini edusti maataan Eurovision laulukilpailussa ensimmäistä kertaa vuonna 1977 kappaleellaan ”Libera”. Hän sai 33 pistettä ja pääsi 13. sijalle. Toisen kerran hän osallistui kilpailuun vuonna 1992 kappaleella ”Rapsodia” ja sijoittui neljänneksi 111 pisteellä.
Martini löydettiin toukokuussa 1995 kuolleena kotoaan läheltä Milanoa.
Mika Nuolivirta

| Mika Nuolivirta> Henkilötiedot |
| --- | --- |
Koko nimi:  Mika Nuolivirta
Syntynyt: 1. lokakuuta 1994 (ikä 30) Vantaa, Suomi
Kansalaisuus:   Suomi
Koripalloilija
Pelipaikka:  Sentteri
Pituus:  210 cm
Paino:  105 kg
Nyk. joukkue:  Kouvot
Sarja:  Korisliiga
Pelaajaura
Yliopistojoukkueet
2014–2017 2017–2018:  Freed–Hardeman CSU–Pueblo
Seurajoukkueet
2011−2014 2013−2014 2018−2019 2019−:  ToPo Akatemia / HBA-Märsky → JKS Korihait Kouvot
Mika Nuolivirta (s. 1. lokakuuta 1994 Vantaa) on suomalainen koripalloilija.
Ura

Rekolan Urheilijoiden kasvatti Nuolivirta edusti 16-vuotiaiden SM-sarjassa kasvattajaseuraansa kaudella 2009–2010 ja 19-vuotiaiden SM-sarjassa Torpan Poikia kaudet 2010–2012 sekä JKS:aa kaudella 2012–2013 kuuluen säännöllisesti sarjojensa parhaimpiin heitontorjujiin. Uransa miesten sarjoissa Nuolivirta aloitti kaudella 2011–2012 ToPo Akatemian joukkueessa M1DA:ssa. Seuraavalla kaudella hän edusti samassa sarjassa HBA-Märskyä ja seuraavalla kaudella sekä Märskyä M1DB:ssä että JKS:aa M1DA:ssa.
Syksyllä 2014 Nuolivirta siirtyi opiskeleman matematiikkaa Yhdysvaltain yliopistokentille ja pelaamaan Freed–Hardemanin joukkueeseen jota edusti kolme kautta. Viimeisen yliopistokautensa 2017–2018 Nuolivirta edusti CSU–Puebloa.
Heinäkuussa 2018 Nuolivirta palasi Suomeen ja teki sopimuksen Korisliigassa pelanneen Korihaiden kanssa.
Nuolivirta pelasi kymmeniä nuorten maaotteluita. Hän kuului Suomen turnauskokoonpanoon U18-EM-kilpailuissa 2011. Nuolivirta on myös kuulunut ajoittain Suomen miesten maajoukkueen harjoitusryhmään muttei ole pelannut miesten A-maaotteluita.
Aiheesta muualla

Mika Nuolivirta Basketball Player Profile eurobasket.com (englanniksi)
Max Franz

| Mitalit | Mitalit | Mitalit |  |
| --- | --- | --- | --- |
|  Max Franz |  Max Franz |  Max Franz |  |
Maa:   Itävalta
Miesten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Sankt Moritz 2017 | syöksylasku |  |
Max Franz (s. 1. syyskuuta 1989 Weißbriach) on itävaltalainen alppihiihtäjä.
Hän sijoittui Sotšin olympialaisissa 2014 supersuurpujottelussa kuudenneksi ja syöksylaskussa yhdeksänneksi. Sankt Moritzin MM-kilpailuissa 2017 hän saavutti pronssia syöksylaskussa ja oli supersuurpujottelussa kolmastoista. Pyeongchangin olympialaisissa 2018 hän sijoittui syöksylaskussa 11:nneksi. Cortina d'Ampezzon MM-kilpailuissa 2021 hän oli syöksylaskussa kolmastoista. Pekingin olympialaisissa 2022 hän sijoittui syöksylaskussa yhdeksänneksi.
Franz kilpaili maailmancupissa ensimmäisen kerran Lake Louisen syöksylaskussa marraskuussa 2009. Ensimmäiset maailmancup-pisteensä hän sai oltuaan 21:s Chamonix’n superalppiyhdistetyssä tammikuussa 2011. Kymmenen parhaan joukkoon hän sijoittui ensimmäisen kerran oltuaan viides Val Gardenan supersuurpujottelussa joulukuussa 2011. Ensimmäisen palkintosijansa hän saavutti oltuaan toinen Lake Louisen syöksylaskussa marraskuussa 2012. Tammikuussa 2014 hän sijoittui kolmanneksi Kitzbühelin supersuurpujottelussa. Helmikuussa 2015 hän oli toinen Saalbachin syöksylaskussa. Ensimmäisen voittonsa hän saavutti Val Gardenan syöksylaskussa joulukuussa 2016. Hän oli toinen Lake Louisen supersuurpujottelussa marraskuussa 2017. Saman vuoden joulukuussa hän oli Val Gardenassa toinen supersuurpujottelussa ja kolmas syöksylaskussa. Supersuurpujottelucupissa hän sijoittui viidenneksi.
Franz voitti kaudella 2018–2019 Lake Louisen syöksylaskun ja Beaver Creekin supersuurpujottelun. Val Gardenan syöksylaskussa hän sijoittui toiseksi.
Franz on voittanut Euroopan cupin syöksylaskukilpailun Wengenissä tammikuussa 2009. Hän on voittanut syöksylaskun Itävallan-mestaruuden 2011 ja 2012.
Aiheesta muualla

Kuvia tai muita tiedostoja aiheesta Max Franz Wikimedia Commonsissa
Virallinen sivusto (saksaksi)
Molukkienapotti

| Molukkienapotti |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Apotit Philemon
Laji::  fuscicapillus
Kaksiosainen nimi
 Philemon fuscicapillus  (Wallace, 1862) 
Katso myös
   Molukkienapotti Wikispeciesissä   Molukkienapotti Commonsissa 
Infobox OKNimi-testi OKIUCN-testi OK: 
Molukkienapotti (Philemon fuscicapillus) eli aiemmalta nimeltään molukkienkaljumesikko on mesikoiden heimoon kuuluva varpuslintu.
Levinneisyys

Molukkienapottia tavataan Indonesiassa. Laji on luokiteltu silmälläpidettäväksi, koska sen populaatio on pienenemässä elinympäristöjen tuhoutumisen takia.
Max Färberböck

Max Färberböck (2016)
Max Färberböck (s. 22. syyskuuta 1950) on saksalainen elokuvaohjaaja. Hän opiskeli Münchenin Hochschule für Fernsehen und Filmissä ja on työskennellyt myös Buenos Airesissa ja Italiassa.
Färberböckin kansainvälisesti tunnetuimpia töitä on Aimée & Jaguar (1999), jonka tähtiroolin esitti Maria Schrader. Vuonna 2008 valmistui elokuva Anonyma – Eine Frau in Berlin, jonka pääosassa on Nina Hoss. Elokuva perustuu anonyymin kirjoittajan teokseen Eine Frau in Berlin, joka ilmestyi ensin vuonna 1954 englanniksi, vasta myöhemmin saksaksi.
Aiheesta muualla

Max Färberböck Internet Movie Databasessa. (englanniksi)
Molukkienhaukkapöllö

| Molukkienhaukkapöllö |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Haukkapöllöt Ninox
Laji::  squamipila
Kaksiosainen nimi
 Ninox squamipila  (Bonaparte, 1850) 
Alalajit
 Ninox squamipila forbesi P. L. Sclater, 1883  Ninox squamipila hantu (Wallace, 1863)  Ninox squamipila hypogramma (G. R. Gray, 1861)  Ninox squamipila squamipila (Bonaparte, 1850) 
Katso myös
   Molukkienhaukkapöllö Wikispeciesissä   Molukkienhaukkapöllö Commonsissa 
Infobox OKNimi-testi OKIUCN-testi OK: 
Molukkienhaukkapöllö (Ninox squamipila) on pöllöihin kuuluva lintu. Sitä tavataan Indonesiassa, jossa se on paikallisesti yleinen. Sen elinpiiriä ovat subtrooppiset ja trooppiset alavat metsät.
Aiheesta muualla

Molukkienhaukkapöllö (Ninox squamipila) BirdLife International Data Zone. (englanniksi)
Merck KGaA

| Merck KGaA |
| --- | --- |

Yritysmuoto:  Osakeyhtiö
Osake:  FWB: MRK
ISIN:  DE0006599905
Perustettu:  1668
Perustaja:  Friedrich Jacob Merck
Toimitusjohtaja:  Karl-Ludwig Kley
Puheenjohtaja:  Wolfgang Büchele
Kotipaikka:  Darmstadt
Toimiala:  Lääketeollisuus   Kemianteollisuus
Liikevaihto:  11,5 miljardia € (2014)
Liikevoitto:  1,762 miljardia € (2014)
Henkilöstö:  50 000(2015)
Kotisivu:  www.merckgroup.com/en/index.html
Infobox OKVirheellinen NIMI-arvo: 
Merck KGaA tai Merck Group on saksalainen lääkevalmistaja ja kemianteollisuuden yhtiö. Sen osake noteerataan Frankfurtin pörssissä. Merck on myös osa DAX-indeksiä. Yhtiön pääkonttori sijaitsee Darmstadtissa. Vuonna 2015 sillä oli noin 50 tuhatta työntekijää. Vuonna 2014 sen liikevaihto oli noin 11,5 miljardia euroa,, josta liikevoittoa 1,76 miljardia euroa.
Yrityksen perusti Friedrich Jacob Merck vuonna 1668. Merck osti apteekin Darmstadtissa, josta kasvoi nykyinen yritys. Merck tunnetaan merkittävänä morfiinin ja kokaiinin myyjänä erityisesti 1800- ja 1900-luvulla.
Yrityksen toimitusjohtaja Karl-Ludwig Kley
Merckin tehdas Gernsheimissa.
Yhtiön pääkonttori
Merckin logo vuonna 1741
Aiheesta muualla

Kuvia tai muita tiedostoja aiheesta Merck KGaA Wikimedia Commonsissa
Paljastavat valheet

| Paljastavat valheet> Lie to Me |
| --- | --- |
 Sarjan logo.
Tyyli:  rikosdraama
Kestoaika:  47 minuuttia
Luoja(t):  Samuel Baum Dustin Thomason
Pääosissa:  Tim Roth Kelli Williams Brendan Hines Monica Raymund Hayley McFarland Mekhi Phifer
Alkuperämaa:   Yhdysvallat
Alkuperäiskieli:  englanti
Verkko:  FOX (Yhdysvallat) MTV3 (Suomi)
Esitetty:  2009 – 2011
Tuotantokausia:  3
Jaksoja:  48
Aiheesta muualla
Virallinen sivusto
IMDb 
Paljastavat valheet (Lie to Me) on yhdysvaltalainen televisiosarja, jonka ensiesitys oli FOX-televisiokanavalla 21. tammikuuta 2009. Suomessa sarjan ensiesitys oli MTV3-kanavalla kevään 2010 aikana. FOX peruutti sarjan 10. toukokuuta 2011.
Sarjassa tohtori Cal Lightman (Tim Roth) kollegoineen The Lightman Group -yrityksessä vastaanottaa työtehtäviä asiakkailtaan (yleensä viranomaistaholta), jotka haluavat tietää, valehteleeko joku ja jos valehtelee, niin miksi. He saavat tuloksensa sovelletulla psykologialla: tutkimalla mikroilmeitä ja elekieltä, jotka paljastavat, mitä ihmiset todella ajattelevat ja tuntevat. Sarjassa verrataan monesti kohdehenkilön ilmeitä valokuviin tunnetuista julkisuuden henkilöistä, jotka ilmaisevat kasvoillaan tai ruumiillaan eri tunteita.
Sarjan alkumusiikki on yhdysvaltalaisen Ryan Starin kappale ”Brand New Day”.
Näyttelijät

| 0 | 1 | 2 |
| --- | --- | --- |
|  Tim Roth  | … |  tohtori Cal Lightman   |
|  Kelli Williams  | … |  tri Gillian Foster   |
|  Monica Raymund  | … |  Ria Torres   |
|  Brendan Hines  | … |  tutkija Eli Loker   |
|  Mekhi Phifer  | … |  Ben Reynolds   |
|  Hayley McFarland  | … |  Emily Lightman    |
Henkilöt > Cal Lightman (Tim Roth)

Tohtori Cal Lightman on maailman johtavia valheenpaljastusasiantuntijoita. Hän tutkii kasvojen ilmeitä, elekieltä, ääntä ja sanavalintoja saadakseen selville, valehtelevatko ihmiset. Lightman pystyy havainnoimaan ihmisten kasvoilta mikroilmeitä. Hänen taitonsa ovat sekä siunaus, että kirous, sillä hän huomaa ystävien ja sukulaisten petokset samalla tehokkuudella kuin rikollisten ja tuntemattomien epärehellisyyden.
Henkilöt > Gillian Foster (Kelli Williams)

Tohtori Gillian Foster on lahjakas psykologi ja tohtori Lightmanin tutkimuskumppani. Hänen erikoisaluettaan ovat äänenkäyttö, sanavalinnat sekä psykologia.
Henkilöt > Ria Torres (Monica Raymund)

Ria Torres on luonnonlahjakkuus petollisuuden havaitsemisessa. Hänellä ei ole mitään koulutusta alalle. Rian taidot ovat melkein samalla tasolla kuin Lightmanilla, joka on opiskellut alaa vuosikymmeniä.
Henkilöt > Eli Loker (Brendan Hines)

Eli Loker on Lightmanin tiimin johtava taustatutkija. Hän analysoi usein videomateriaalia laboratoriossa. Hänen erikoisalueensa on ryhmäpsykologia.
Henkilöt > Ben Reynolds (Mekhi Phifer)

Agentti Ben Reynolds työskentelee FBI:ssa ja on Lightman Groupin FBI-yhdyshenkilö. Hän auttaa firmaa saamaan uusia tapauksia ja tarjoaa oppejaan lainvalvonnasta täydentämään Lightman Groupin tieteellistä osaamista.
Henkilöt > Emily Lightman (Hayley McFarland)

Emily on Cal Lightmanin 16-vuotias tytär. Hän asuu vuorotellen isänsä ja äitinsä luona. Cal on hyvin suojelevainen tytärtään kohtaan, mutta tästä huolimatta tyttö joutuu silloin tällöin tekemisiin The Lightman Groupin tapausten kanssa. Hän tuntee muutamia isänsä valheenpaljastustekniikoita ja pystyy lukemaan isänsä tunnetiloja.
Jaksot > Kolmas kausi

| Jakso | Nimi | Ensiesitys Suomi/USA | Juoni |
| --- | --- | --- | --- |
| 3.1 | Tilit selviksi  (In the Red) | 9.9.2011  04.10.2010 | Lightman koittaa estää kaikin keinoin kostonhimoista miestä ryöstämästä pankkia. |
| 3.2 | Kieroon kasvaneet  (The Royal We) | 16.9.2011  10.10.2010 | Lightman yrittää palauttaa väärin syytetyn miehen maineen. Samalla hän auttaa äitiä ja tytärtä paljastamalla salaisuuden. |
| 3.3 | Likaista peliä  (Dirty Loyal) | 23.9.2011   18.10.2010 | Sisäministeriö palkkaa Lightman Groupin selvittämään tapausta, johon liittyy etsivä Wallowski. Lisäksi ryhmän tulisi tarkistaa poliisien profilointi-tekniikoita. |
| 3.4 | Sokeana hetkenä  (Double Blind) | 30.9.2011   25.10.2010 | Lightman Group palkataan havainnoimaan työntekijöitä taidemuseossa ennen todella suurta näyttelyä. Heidän tulee varmistaa, ettei missään ole turvallisuusvuotoa. Prosessin aikana Lightman joutuu mukaan kissa-ja-hiiri -leikkiin kauniin naisen kanssa. |
| 3.5 | Kanarialinnun laulu  (The Canary's Song) | 7.10.2011   8.11.2010 | Hiilikaivoksessa räjähtää ja Lightman pääsee tutkimaan kuuden kaivosmiehen kuolemaa. Onko kyse henkirikoksesta? Foster ja Torres saavat jutun FBI:ltä. |
| 3.6 | Uskon tuolla puolen  (Beyond Belief) | 21.10.2011   15.11.2010 | Varakas nainen on kulttijohtajan kynsissä ja Lightmanilla riittää töitä. |
| 3.7 | Veronica  (Veronica) | 28.10.2011   22.11.2010 | Lightman yrittää auttaa naista, jolla on Alzheimerin tauti, kokoamaan muistojaan kasaan, mutta paljastaakin vaarallisen salaisuuden. |
| 3.8 | Nitistetty  (Smoked) | 04.11.2011   29.11.2010 | Parantumattomasti sairaan ravintolanomistajan viimeinen toive on, että Lightman löytää hänen  tytärensä murhaajan. |
| 3.9 | Pöllyissä  (Funhouse) | 11.11.2011   10.01.2011 | Lightman yrittää vapauttaa potilaan mielisairaalasta, mutta samalla kyseenalaistaa oman mielenterveytensä. |
| 3.10 | Markkinarako  (Rebound) | 18.11.2011   10.01.2011 | Mitä onkaan varakkaan naisen uuden poikaystävän taustoissa? |
| 3.11 | Luojan lykky  (Saved) | 25.11.2011   17.01.2011 | Lightman tutkii kolmea korkeakoulu-opiskelijaa, jotka ovat vastuussa kohtalokkaassa liikenneonnettomuudessa. Tutkimus saa uuden käänteen, kun huomataan että useassa onnettomuustapauksessa mukana ollut sankarillinen ensihoitaja onkin ollut niissä aina ensimmäisenä paikalla. |
| 3.12 | Poissa  (Gone) | 02.12.2011   24.01.2011 | Tutkiessaan lapsen kidnappausta, huomataan äidin piilottelevan omiakin salaisuuksiaan. |
| 3.13 | Tyrmäävä tuote  (Killer App) | 9.12.2011   31.01.2011 | Lightman tutkii sosiaalisen verkoston luojaa joka on murhaepäilty. Yksi perustajakumppaneista päätyy kuolleeksi sanottuaan Gillille kiristyksestä. |
Aiheesta muualla

Paljastavat valheet Internet Movie Databasessa (englanniksi)
Sarjan sivut Sarjaseuraajassa (Arkistoitu – Internet Archive)
Max Fürbringer

Max Fürbringer vuonna 1905.
Max Carl Anton Fürbringer (s. 30. tammikuuta 1846 Wittenberg – 6. maaliskuuta 1920 Heidelberg) oli saksalainen lintutieteilijä ja lääkäri.
Max Fürbringerin vanhemmat olivat Karl ja Hermine Fürbringer, omaa sukua Gumprecht. Hän opiskeli luonnontieteitä Jenan yliopistossa ja valmistui eläintieteessä 1869. Hänet valittiin Heidelbergin yliopiston anatomian laitoksen johtajaksi 1901.
Linnuista Fürbringer nimesi ulappalintujen (Procellariiformes) lahkon 1888.
Teoksia

Die Knochen und Muskeln der Extremitäten bei den schlangenähnlichen Sauriern, 1870
Untersuchungen zur Morphologie und Systematik der Vögel, (kaksi osaa), 1888
Zur Entwicklung der Amphibienniere, 1877
Über die occipitalen Nerven d. Selachier und Holocephalen und ihre vergleichende Morphologie, in der Festschrift für Carl Gegenbaur III, 1897, S. 351-768
Zur Systematik und Genealogie der Reptilien, 1900
Zur Frage der Abstammung der Säugetiere, 1904
Die spino-occipitalen Nerven
Zur vergleichenden Anatomie der Schultermuskeln und des Brustschulterapparates, (neljä osaa)
Morphologische Streitfragen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Merstola

Saint-Gobainin valimo Merstolantien varrella.
Merstola on yksi Harjavallan kaupunginosista. Se sijaitsee noin kaksi kilometriä keskustan kaakkoispuolella valtatie 2:n ja Kokemäenjoen rajaamalla alueella. Asukkaita Merstolassa on noin 800.
Yleistä

Merstola oli Harjavallan kunnan tasaveroinen keskus kirkonkylän kanssa aina 1950-luvulle saakka, jolloin kuntakeskus alkoi paikkakunnalle perustetun suurteollisuuden myötä keskittyä nykyiselle paikalleen. Merstolan rakennuskanta koostuu pääosin 1950–1980-lukujen pientaloista sekä teollisuusrakennuksista.
Kaupunginosassa sijaitsee Harjavallan sairaala, joka on vuonna 1903 perustettu psykiatrinen sairaala sekä kuvanveistäjä Emil Cedercreutzin kokoelmien pohjalta syntynyt Emil Cedercreutzin museo. Cedercreutz rakennutti Harjulaksi nimeämänsä taiteilijakodin Kokemäenjoen rantaan vuonna 1914. Uusia museorakennuksia on valmistunut muun muassa 1971 ja 1996.
Merstolassa toimii useita PK-yrityksiä. Suurimpia työllistäjiä ovat keittiö- ja toimistokalusteita valmistava Puustelli Group, Niemisen Valimo  sekä Saint-Gobain Pipe Systems (entinen Satakunnan Valu). Kaupunginosa on myös tunnettu Bandidos-moottoripyöräjengin kerhotalosta. Aivan Merstolan tuntumassa valtatie 2:n eteläpuolella on Hiittenharjun ulkoilu- ja virkistysalue, jossa sijaitsee lisäksi hotelli sekä huoltoasema.
Entisiä rakennuksia ja rakennelmia

Merstolassa on aikoinaan toiminut useita kauppoja, sekä pankki ja oma postitoimipaikka. Viimeinen lähikauppa lopetti toimintansa vuonna 2008. Harjavallan rautatieasema sijaitsi alun perin Merstolassa. Vuonna 1952 uuden rautatieaseman valmistuttua keskustaan, nimettiin asema Merstolan asemaksi. Liikennöinti asemalle lopetettiin 1970-luvulle tultaessa ja se purettiin myöhemmin 1980-luvulla. 1900-luvun alussa rakennettu asema kärsi pahoja vaurioita sisällissodan aikana punaisten räjäytettyä sen.
Harjavallan leirintäalue sijaitsi Emil Cedercreutzin museon vieressä Kokemäenjoen rannassa. Se lopetti toimintansa 1980-luvun jälkipuoliskolla. Merstolassa olivat myös 1970-luvulla tulipalossa tuhoutunut Harjavallan Nuorisoseuran talo sekä vuonna 1909 valmistunut Harjavallan työväenyhdistyksen työväentalo Kotipirtti, joka purettiin 1980-luvulla.
Muuta

Kirjailija Emil Nervander vietti viimeiset elinvuotensa Merstolassa, jossa hän myös kuoli vuonna 1914. Hänen kunniakseen on pystytetty muistomerkki, jonka mukaan on myös nimetty Nervanderinkiventie-niminen katu.
Aiheesta muualla

Kuvia tai muita tiedostoja aiheesta Merstola Wikimedia Commonsissa
Merstolan asukasyhdistyksen kotisivut (Arkistoitu – Internet Archive)
Satakunnantien (yhdystie 2463) ja Merstolantien risteys.
Mindbender

Mindbender oli teräksinen kolmesti pääalaspäin menevä vuoristorata Kanadan West Edmonton Mall:issa sijaitsevassa Galaxylandissä. Vuoristoradan oli suunnitellut Werner Stengel ja rakentanut Anton Schwarzkopf. Laite avattiin 20. joulukuuta vuonna 1985 ja vuoristorata maksoi 6 miljoonaa dollaria. Vuonna 1986 Mindbenderissä tapahtui yksi maailman tunnetuimmista huvipuisto-onnettomuuksista, kun laitteen junan viimeinen vaunu suistui raiteilta kesken ajon ja kolme ihmistä kuoli. Laite avattiin uudelleen tammikuussa 1987. Mindbender suljettiin heinäkuussa 2021 ja vuoristorata seisoi käyttämättömänä kaksi vuotta. Puisto ilmoitti alkuvuodesta 2023, että vuoristorata ei tulisi enää koskaan avautumaan uudelleen ja sen purkaminen alkaisi saman tien.
| Mindbender |
| --- | --- |

Kesto:  1 min 13 s (alkaen nostomäen jälkeen) s
Pituus:  1279,6 m
Nopeus:  96,6 km/h
Korkeus:  44,2 m
Sijainti:  Galaxyland
Valmistaja:  Anton Schwarzkopf
Käytössä:  20. joulukuu 1985 – heinäkuu 2021 (suljettiin lopullisesti ja purettiin vuonna 2023)
Junat:  4 junaa, joissa ennen onnettomuutta 4 vaunua. Onnettomuuden jälkeen junat lyhennettiin 3 vaunuun.
Kapasiteetti:  430 ihmistä / h
Pituusrajoitus:  150–196 cm
Lähikuva Mindbenderin ensimmäisestä vaunusta. Kuvassa näkyy myös junan monet pyöräsarjat.
Kuva mindbenderin asemasta.